Drakensberg-amfiteater - Wikipedia
Die Drakensberg-amfiteater en die Tugelarivier.
Kam van die Amfiteater vanuit 'n suidoostelike rigting.
Die Drakensberg-amfiteater is 'n geografiese kenmerk van die Noordelike Drakensberg in KwaZulu-Natal, Suid-Afrika. Dit word as een van die indrukwekkendste kranswande op Aarde beskou. Die krans se aangesig is ongeveer drie keer die totale gesamentlike oppervlakte van al die kranswande van die Yosemite Nasionale Park se beroemde El Capitan, en meer as 10 keer die grootte van El Capitan se bekendste (suidwestelike) aansig. Dit is deel van die Royal Natal Nasionale Park.
Die Amfiteater is meer as 5 km (3,1 myl) lank en het steil kranse wat ongeveer 1220 meter (4000 voet) langs sy totale lengte uitstyg. Die onderkant van die vallei, vanwaar baie foto's geneem word, is meer as 1830 meter (6000 voet) onder die Amfiteater se hoogste punt. Mont-aux-Sources, een van die hoogste pieke van die Drakensberg, is meer as 3 254 meter (11 000 voet) bo seevlak geleë. Die Tugelawaterval, die tweede hoogste waterval ter wêreld, stort ongeveer 948 meter (3100 voet) vanaf die Amfiteater na benede.
Verskeie staproetes, onder ander na die voet van die Tugelawaterval, kan vanaf die Royal Natal Nasionale Park aangedurf word.
↑ 1,0 1,1 "Drakensberg Mountains – Accommodation, hiking trails, tourism, adventure and property" (in Engels). Drakensberg-tourism.com. Geargiveer vanaf die oorspronklike op 31 Oktober 2019. Besoek op 12 Mei 2012.
Koördinate: 28°46′S 28°54′O﻿ / ﻿28.767°S 28.900°O﻿ / -28.767; 28.900
Ontsluit van "https://af.wikipedia.org/w/index.php?title=Drakensberg-amfiteater&oldid=2205966"
Last edited on 15 Junie 2020, at 07:51
Die bladsy is laas op 15 Junie 2020 om 07:51 bygewerk.